སྒྲ་དབྱངས་ཁང་དང་འབྲེལ་བའི་ སྙན་ཞུ་འབད་ནིའི་དོན་ལུ་ ཚོགས་ཆུང་བཟོ་ནི། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Saturday , December 3 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
སྒྲ་དབྱངས་ཁང་དང་འབྲེལ་བའི་ དཀའ་ངལ་ཚུ་ སེལ་ཐབས་འབད་ནིའི་དོན་ལས་ གྲོས་བསྟུན་ཞལ་འཛོམས་ འཚོགས་པའི་བསྒང་།
སྒྲ་དབྱངས་ཁང་དང་འབྲེལ་བའི་ སྙན་ཞུ་འབད་ནིའི་དོན་ལུ་ ཚོགས་ཆུང་བཟོ་ནི།
admin July 24, 2017 གནས་ཚུལ་དང་པ།, གནས་ཚུལ། Leave a comment 1,242 Views
༉ སྒྲ་དབྱངས་ཁང་ཚུ་ནང་ ལཱ་འབད་མི་ བུམོ་ཚུ་གི་ དཀའ་ངལ་སེལ་ཐབས་འབད་ནི་དང་ བཅའ་ཁྲིམས་དང་སྒྲིག་གཞི་ཚུ་ བསྟར་སྤྱོད་འབད་ཚུགསཔ་ བཟོ་ནིའི་དོན་ལུ་ ད་ལས་ཕར་ སྒྲ་དབྱངས་ཁང་ཚུ་གི་ ཚོགས་ཆུང་ཅིག་ བཟོ་ནི་ཨིནམ་ད་ དེའི་དོན་ལུ་ སྤྱི་ཟླ་༧ པའི་ཚེས་༢༠ ལུ་ སྒྲ་དབྱངས་ཁང་༡༣ གྱི་ ངོ་ཚབ་སྦེ་ སྒྲ་དབྱངས་ཁང་ནང་ལཱ་འབད་མི་ བུམོ་༣ བཙག་འཐུ་འབད་ཡི།
ཨམ་སྲུ་ཆ་བཞག་དང་ལྕོགས་གྲུབ་ཡར་སྐྱེད་ལས་སྡེ་གི་ མི་སྡེའི་ཞབས་ཏོག་ལས་ཁུངས་ཀྱི་མདོ་ཆེན་ མི་ནག་ཤ་ རའི་གིས་ སླབ་དོ་བཟུམ་འབད་བ་ཅིན་ སྒྲ་དབྱངས་ཁང་དང་འབྲེལ་བའི་ བཅའ་ཁྲིམས་ཚུ་ཡོད་དེ་འབད་རུང་ བསྟར་སྤྱོད་ཀྱི་ཐད་ཁར་ལྷོདཔ་ད་ འབད་མ་ཚུགས་པར་ ཐོགས་ལུས་ཏེ་འདུག་ཟེར་ཨིན་པས།
མོ་གིས་ སླབ་མིའི་ནང་ ཚོགས་ཆུང་བཟོ་མི་དེ་གིས་ དཀའ་ངལ་ཚུ་ སེལ་ཚུགས་པའི་ དམིགས་པ་ཨིན་ཟེར་ཨིནམ་ད་ ལས་སྡེ་ནང་ རྩུབ་སྤྱོད་དང་འབྲེལ་བའི་ ཐོ་བཀོད་འབད་མི་ བརྒྱ་ཆ་༩༨ ཨམ་སྲུ་ཚུ་ཨིན་པའི་ཁར་ སྒྲ་དབྱངས་ཁང་ཚུ་ནང་ ལཱ་འབད་མི་བུམོ་ཚུ་གིས་ཡང་ རྒྱབ་སྐྱོར་འཚོལ་བར་ འོང་ནི་ཡོད་ཟེར་ཨིན་པས།
ད་རེས་ ཚོགས་ཆུང་བཟོ་མི་དེ་ འགོ་དང་པ་ཨིནམ་ལས་ མཐར་འཁྱོལ་འགྱོ་བ་ཅིན་ རྫོང་ཁག་གཞན་ཚུ་ནང་ཡང་ འགོ་བཙུགས་ནི་གི་ འཆར་གཞི་ཡོད་ཟེར་ མི་ནག་ཤ་ རའི་གིས་བཤད་ཅི།
མོ་གིས་ སླབ་མིའི་ནང་ སྒྲ་དབྱངས་ཁང་ནང་ལས་ཐོན་མི་ སྙན་ཞུ་ཚུ་ མང་ཤོས་ར་ ཕོ་སྐྱེས་ཚུ་གིས་ བཀོ་བཞག་སྟེ་ འགྱོ་དོ་ཡོད་པའི་སྐོར་ལས་ ཐོན་ཏེ་ཡོད་ཟེར་ཨིན་པས།
ཉིནམ་༡ འབད་མི་ གྲོས་བསྟུན་ཞལ་འཛོམས་སྐབས་ སྒྲ་དབྱངས་ཁང་ཚུ་གི་ ངོ་ཚབ་བུམོ་ཚུ་གིས་ ལཱ་འབད་བའི་སྐབས་ལུ་ དཀའ་ངལ་ག་ཅི་ར་ ཐོན་དོ་ཡོདཔ་ཨིན་ནའི་སྐོར་ལས་ གསལ་བཤད་འབད་ཡི།
བུམོ་ཚུ་ལུ་ དཀའ་ངལ་ལེ་ཤ་ཡོད་པའི་གྲས་ལས་ སྒྲ་དབྱངས་ཁང་ ལ་ལོ་ཅིག་གིས་ དུས་ཚོད་ཁར་ དུམ་གྲ་རེ་ ཕྱིས་སོ་རུང་ ཇོ་བདག་ཚུ་གིས་ དངུལ་ཕོགས་བཏོག་བཏང་དོ་ཡོད་མི་དེ་ ད་རེས་ སྒྲ་དབྱངས་ཁང་གི་ ཇོ་བདག་དང་ འཛིན་སྐྱོང་པ་ཚུ་དང་གཅིག་ཁར་ གྲོས་བསྟུན་འབད་བའི་སྐབས་ ལས་སྡེ་གིས་ དངུལ་ཕོགས་བཏོགས་མི་དེ་ ད་ལས་ཕར་ བཤོལ་བཞག་དགོཔ་སྦེ་ སླབ་ནི་ཟེར་ བཤད་ཅི།
སྒྲ་དབྱངས་ཁང་ལ་ལོ་ཅིག་ནང་ འགོ་དང་པ་འཛུལཝ་ཅིག་ བུམོ་ཚུ་གིས་ ཇོ་བདག་དང་གཅིག་ཁར་ གན་ཡིག་བཟོ་མི་ལུ་བརྟེན་ གཞན་ཁར་ལཱ་འབད་ནིའི་ གོ་སྐབས་ཐོབ་རུང་ འགྱོ་མ་ཚུགས་པར་ ཐོགས་ལུས་པའི་དཀའ་ངལ་ཚུ་ཡང་ ཡོདཔ་ཨིན་པས།
བུམོ་ཚུ་གིས་ བཤད་མིའི་ནང་ ཇོ་བདག་ཚུ་གིས་ ནུབ་མོ་སྒོ་བསྡམ་ནིའི་ དུས་ཚོད་ཁར་ རྩ་ལས་ར་ བསྡམ་ནི་མེདཔ་ལས་ འོང་འབབ་ཐོབ་མིའི་ བགོ་བཤའ་དེ་ ལཱ་འབད་མི་ཚུ་ལུ་ བྱིན་ནི་མེདཔ་ལས་ འབྲེལ་ཡོད་དབང་འཛིན་ཚུ་གིས་ ལྟ་རྟོག་ལེགས་ཤོམ་སྦེ་ འབད་དགོཔ་འདུག་ཟེར་ཨིན་པས།
ཇོ་བདག་ལ་ལོ་གིས་ ལཱ་འབད་མི་ཚུ་ལུ་ ཆ་རོགས་ལེགས་ཤོམ་འབད་དོ་ཡོད་རུང་ ལ་ལོ་ཅིག་གིས་ དཀའ་ངལ་ཚུ་ཐོནམ་ད་ ཆ་རོགས་འབད་མི་བཏུབ་པས་ཟེར་ཨིན་པས།
སྒྲ་དབྱངས་ཁང་ཅིག་ནང་ ལཱ་འབད་མི་ བུམོ་ཅིག་གིས་ སླབ་མིའི་ནང་ འཕྲལ་འཕྲལ་སྐབས་ རྩུབ་སྤྱོད་དང་འབྲེལ་བའི་ དཀའ་ངལ་ཐོན་པའི་སྐབས་ ཇོ་བདག་འབད་སར་འགྱོཝ་ད་ ཆ་རོགས་འབད་ནི་མེན་པར་ ང་བཅས་ཀྱིས་ དཀའ་ངལ་སེལ་དགོཔ་སྦེ་ སླབ་ནི་དེ་གིས་ ཐབས་ར་མེད་པར་ དེ་སྦེ་ར་ བཞག་དགོཔ་ཐོནམ་མས་ཟེར་ཨིན་པས།
ཨམ་སྲུ་ཆ་བཞག་དང་ལྕོགས་གྲུབ་ཡར་སྐྱེད་ལས་སྡེའི་ བཀོད་ཁྱབ་མདོ་ཆེན་ རྟ་མགྲིན་དབང་མོ་གིས་ སྒྲ་དབྱངས་ཁང་ནང་ ལཱ་འབད་མི་ཚུ་ལུ་ ཕོ་སྐྱེས་ཚུ་གིས་ ག་བཟུམ་ཡང་ སླབ་མི་ཐོན་དོ་ཡོད་རུང་ རང་གི་ཚོད་དེ་ རང་གིས་ར་ བདག་འཛིན་འཐབ་པ་ཅིན་ རང་གི་དབང་ཆ་དེ་ཡང་ རང་གིས་ བཟོ་ཚུགས་ཟེར་བཤད་ཅི།
བཅའ་མར་གཏོགས་མི་ཚུ་ལུ་ ཕོ་སྐྱེས་དང་ཨམ་སྲུའི་བར་ན་ འབྲེལ་བ་འཐབ་པའི་གནས་སྟངས་ནང་ ག་དེ་སྦེ་ བློ་སླབ་དགོཔ་ཨིན་ནའི་སྐོར་ལས་ཡང་ བསླབ་སྟོན་ཐུང་ཀུ་ཅིག་ བྱིན་ཡི།
བཀོད་ཁྱབ་མདོ་ཆེན་གྱིས་ ཕོ་སྐྱེས་ཚུ་གིས་ འདོད་སྤྱོད་འབད་ནིའི་ཐབས་ལུ་ ཐབས་ཤེས་སྣ་ཚོགས་སྒོ་ལས་ བློ་སླབ་པའི་སྐབས་ ཨམ་སྲུ་ཚུ་གིས་འབད་རུང་ ཐབས་ཤེས་ཀྱི་ཐོག་ལས་ གོ་སྐབས་མ་བྱིན་པར་ བཞག་ཐབས་འབད་དགོ་ཟེར་ བཤད་ཅི།
སྒྲ་དབྱངས་ཁང་ཚུ་ དུས་ཚོད་ཁར་ སྒོ་མ་བསྡམ་པར་ བཞག་མིའི་ཐད་ཁར་ ཁྲིམས་སྲུང་འགག་སྡེའི་ འགོ་དཔོན་ཅིག་གིས་ བཤད་མིའི་ནང་ སྒྲ་དབྱངས་ཁང་ཚུ་ དུས་ཚོད་ཁར་ སྒོ་བསྡམས་མ་བསྡམ་གྱི་ཐད་ཁར་ ལྟ་རྟོག་འབད་མི་དེ་ ཆང་ཁང་གི་ ཚོགས་པ་དང་ བསྟན་རྒྱས་ལས་ཁུངས་ཀྱི་ འགན་ཁུར་ཨིནམ་ལས་ ཁྲིམས་སྲུང་འགག་སྡེ་གིས་ དེ་ཅིག་ར་ ལྟ་རྟོག་འབད་ནི་མེད་ཟེར་བཤད་ཅི།
ཁོ་གིས་ སླབ་མིའི་ནང་ ཁྲིམས་སྲུང་འགག་པའི་ འགན་ཁུར་གཙོ་བོ་ར་ ཁྲོམ་སྡེ་ནང་ བྱ་ངན་འབད་མི་ཚུ་ ལྟ་རྟོག་འབད་ནི་ཨིནམ་ལས་ དེ་བཟུམ་མའི་ གནས་སྟངས་ཚུ་ཡང་ དུས་རྒྱུན་དུ་ ལྟ་རྟོག་འབད་ནི་དེ་ གདོང་ལེན་སྦོམ་ཅིག་ལུ་ གྱུར་ཏེ་ཡོད་ཟེར་བཤད་ཅི།
ཚོགས་ཆུང་གི་ ངོ་ཚབ་ཚུ་གིས་ ཤུལ་ལས་ སྒྲ་དབྱངས་ཁང་དང་འབྲེལ་བའི་ གནད་དོན་ཚུ་ ག་ཅི་ར་འཐོན་རུང་ ངོ་ཚབ་ཚུ་གིས་ ཐད་ཀར་དུ་ སྙན་ཞུ་འབད་དགོཔ་ ཨིན་པའི་གནས་ཚུལ།
བཀྲིས་བསྟན་འཛིན།
About admin
Previous བཀྲིས་གཡང་རྩེ་དང་ བཀྲིས་སྒང་རྫོང་ཁག་གི་ རྒེད་འོག་ལྟེ་བ་༡༣ གྱི་ འཁོར་ལམ་ཚུ་གུ་ རྩི་ནག་བཏང་ཚར་ཡོདཔ།
Next དབང་བཙོང་ལུས་འབྲེལ་འབད་མི་ སློབ་ཕྲུག་བུཚ་ཅིག་ལུ་ ཉེས་མེད་འཁྲུན་ཆོད་གནང་ཡོདཔ།
Related Articles
ཆེད་དུ་བཀོད་པའི་ ཞི་གཡོགཔ་དང་ མི་མང་ལས་གཡོགཔ་ཚུ་གིས་ བརྒྱུད་འབྲེལ་འཐུས་ མི་འཐོབ་ནི།
December 3, 2022
སློབ་གྲྭའི་དབུ་འཛིན་ཚུ་ གནས་སོར་གཏང་ནིའི་དོན་ལུ་ འཆར་དངུལ་མེདཔ།
December 3, 2022
ང་བཅས་ཀྱིས་ རྣམ་དག་ཅན་གྱི་ སྲིད་ཚོགས་ཅིག་སྦེ་འཐོན་འོང་།
December 3, 2022
Check Also
རང་འབྱུང་ལུ་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་ གནང་པའི་བསྒང་ཡོདཔ།
༉ བཀྲིས་སྒང་ རང་འབྱུང་འོད་གསལ་ཆོས་གླིང་དགོན་པ་ལུ་ གདུང་སྲས་ དགའ་རབ་རིན་པོ་ཆེ་མཆོག་གིས་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་གནང་སར་ ཤར་ཕྱོགས་རྫོང་ཁག་དང་ ས་གནས་སོ་སོ་ལས་ དད་ཅན་སྐྱ་སེར་ཕོ་མོ་༡༠,༠༠༠ ལྷགཔ་ཅིག་འཛོམས་ནུག། གསུང་འབུམ་པོ་ཏི་༢༡ འབད་མིའི་ལྗགས་ལུང་དེ་ ཉིན་བསྟར་བཞིན་དུ་ དྲོ་པ་ཆུ་ཚོད་༨ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།